ang huling binyag na itoy siyang naging patak na nakapagpaapaw sa sisidlan. si placido, na kinikilalang pilosopo ng kaniyang mga kaibigan, ay naubusan ng pagtitiis, inihagis ang aklat, tumindig at hinarap ang paring nagtuturo: sukat na, padre, sukat na! maaari pong lagyan ninyo ako ng mga pagkukulang na ibig ninyong ilagay, ngunit wala po kayong karapatang lumait sa akin. maiwan kayo sa inyong klase, sapagkat hindi na ako makapagtitiis pa. at umalis na ng walang paalam. ang boong paaralan ay nasindak: ang gayong pagpapakilala ng karangalan ay hindi pa halos nakikita: sino ang makaakala na si placido penitente.? ang paring nagtuturo, na nabigla, ay napakagat labi at minasdan siya sa pag alis na itinatango ang ulo na may pagbabala. ang boses ay nanginginig na sinimulan ang sermon na ang salaysayin ay ang dati rin, kahit lalong malakas at lalong mapusok ang pangungusap.